# Mikhaïl Kobàlia

Mikhaïl Róbertovitx Kobàlia (en rus: Михаи́л Ро́бертович Коба́лия; nascut el 3 de maig de 1978) és un jugador d'escacs rus, que té el títol de Gran Mestre des de 1997.
A la llista d'Elo de la FIDE del desembre de 2021, hi tenia un Elo de 2546 punts, cosa que en feia el jugador número 41 (en actiu) de Rússia, i el 244è millor jugador al rànquing mundial. El seu màxim Elo va ser de 2679 punts, a la llista de maig de 2011 (posició 59 al rànquing mundial).

## Resultats destacats en competició

El 2001 va guanyar el Memorial Txigorin a St. Petersburg. El 2004, fou segon al Festival d'Abu Dhabi, empatat amb Pavel Kotsur i Pendyala Harikrishna (el campió fou Dmitri Botxarov). El 2005 fou primer al Torneig Obert de Mestres de Biel. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on va tenir una mala actuació i fou eliminat en primera ronda per Zhang Zhong.
El 2007, empatà als llocs 1r-6è amb Vitali Golod, Mateusz Bartel, Iuri Iàkovitx, Michael Roiz i Zahar Efimenko a la 16a edició del torneig internacional Monarch Assurance de l'Illa de Man. El 2009 empatà als llocs 9è-11è amb en Borís Gratxev i en Tomi Nyback al Campionat d'Europa individual a Budva. El 2010 va guanyar l'Arctic Chess Challenge empatat al primer lloc amb Manuel León Hoyos, a Tromso, Noruega. El 2011 va puntuar 7½/11 a la 12a edició del Campionat d'Europa individual, on es classificà en 18è lloc al desempat, i obtingué així una plaça de classificació per la Copa del Món de 2011.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una mala actuació; fou eliminat en primera ronda per ígor Lissi (1-3).

## Partides notables

* Mikhail Kobalia vs Michael Adams, FIDE WCh KO 2001, atac indi de rei, variant iugoslava (A07), 1/2-1/2
* Mikhail Kobalia vs Ante Brkic, 10è Campionat d'Europa 2009, defensa siciliana: variants modernes (B50), 1-0

## Notes i referències

* 1 2 «Nota biogràfica de Mikhaïl Kobalia» (en anglès). Chessgames.com. [Consulta: 11 juny 2011].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Mikhaïl Kobalia «benoni.de». Arxivat de l'original el 2013-12-30. [Consulta: 11 juny 2011]. (alemany)
* ↑ «Arxiu de reportatges de torneigs, gener de 2002, Memorial Txigorin de 2001». FIDE. [Consulta: 10 juny 2011].
* ↑ «Tournament report January 2005: Abu Dhabi Masters» (en anglès). FIDE. [Consulta: 11 març 2014].
* ↑ «Biel: Master Open Tournaments». BielChessFestival.ch. [Consulta: 23 maig 2010].
* ↑ «Lloc web oficial de la Copa del món de 2005» (en anglès). [Consulta: 10 juny 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580. Arxivat de l'original el 2012-02-01. [Consulta: 10 juny 2011].
* ↑ Crowther, Mark. «TWIC 673: 16th Monarch Assurance Isle of Man». London Chess Center, 01-10-2007. [Consulta: 15 juny 2011].
* ↑ «Chess News: The European Individual Championship 2009» (en anglès). Chessib.com. [Consulta: 26 desembre 2011].
* ↑ «Arctic Chess Challenge 2010» (en anglès). FIDE, 01-09-2010. [Consulta: 22 gener 2012].
* ↑ «Vladimir Potkin Becomes European Champion» (en anglès). Chessdom. Arxivat de l'original el 2011-04-09. [Consulta: 11 juny 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 11 juny 2011].
* Estimació Elo de Mikhaïl Kobàlia a «chessmetrics.com». [Consulta: 11 juny 2011]. (anglès)
* Bartelski, Wojciech. «Fitxa de Mikhaïl Kobàlia a OlimpBase» (en anglès). olimpbase.org. [Consulta: 11 juny 2011].